Folketing
2004-01-22

Jeg forstår sådan set godt, hvad det er, der bliver spurgt om. Når der bliver spurgt om det samme tre gange i træk, er det sivet ind også hos mig. Men det er ikke altid et spørgsmål om vilje. Det er, som der er blevet sagt, også et spørgsmål om, hvad der kommer først inden for de økonomiske rammer. Der har været en vilje til at gøre noget, men man får måske et ekstra spark bagi, når man får sådan et direktiv stukket i næsen. Det tror jeg faktisk er sundt. Jeg har også den holdning, at det er godt, at der er de samme regler inden for Det Europæiske Fællesskab. Men der har vi jo forskellige synspunkter, hr. Dohrmann og jeg. Det synes jeg er helt fair, sådan er det, og vi nærmer os ikke hinanden, fordi vi står og snakker om det her.